Na temelju članka 29. Statuta Općine Molve („Službeni glasnik Koprivničko-križevačke županije“ broj 5/13. i 3/15. i "Službeni glasnik Općine Molve" broj 1/18., 2/19. i 4/19.) Općinsko vijeće Općine Molve 31. sjednici održanoj 14. studenog 2019.  donijelo je
ODLUKU
o sufinanciranju priključka 

na vodovodnu mrežu na području Općine Molve
I. 


Odlukom o sufinanciranju priključka na vodovodnu mrežu na području Općine Molve (u daljnjem tekstu: Odluka) uređuju se način i uvjeti ostvarivanja prava na sufinanciranje priključka na vodovodnu mrežu na području Općine Molve.

II.


Pravo na sufinanciranje iz točke I. podnositelj zahtjeva ostvaruje u iznosu od 1.000,00 kuna. 
III.


Pravo na sufinanciranje ostvaruje se pod sljedećim uvjetima:

· podnositelj zahtjeva mora ima prijavljeno prebivalište na adresi za nekretninu za koju podnosi zahtjev, 
· nekretnina za koju se podnosi zahtjev mora se nalaziti na području Općine Molve,
· podnositelj zahtjeva mora biti vlasnik ili suvlasnik nekretnine za koju podnosi zahtjev.
IV.
Općinski načelnik raspisat će javni poziv koji će se objaviti na web stranici Općine Molve www.molve.hr. Zahtjevi će se podnositi do 30. studenog 2020. godine.
V.


Uz zahtjev za sufinanciranje Podnositelj prijave je obvezan priložiti:

1. presliku osobne iskaznice (obostrano),

2. presliku tekućeg ili žiro računa,

3. dokaz o vlasništvu ili suvlasništvu nekretnine (izvadak iz zemljišnih knjiga, ugovor o kupoprodaji, ugovor o darovanju ili drugi odgovarajući dokaz, preslika)
4. račun za uslugu pripajanja na vodovodnu mrežu i dokaz o plaćenom računu, preslika.
VI.

Podnositelj zahtjeva ostvaruje prava iz ove Odluke počevši od 1. siječnja 2019. godine.
VII. 
Općinski načelnik će donijeti pojedinačni zaključak o sufinanciranju po zahtjevima koji udovoljavaju uvjetima iz ove Odluke.

VIII.
Ova Odluka stupa na osmog dana od dana donošenja, a objavit će se na službenoj internet stranici www.molve.hr  i oglasnoj ploči Općine Molve.

